PATVIRTINTA

Kauno miesto savivaldybės administracijos direktoriaus

2016 m. vasario 17 d.

įsakymu Nr. A-430

**KVIETIMAS TEIKTI PARAIŠKAS** **PAGAL MIESTO ĮVAIZDŽIO STIPRINIMO SRITIES PRIORITETĄ „KAUNO, KAIP SPORTO MIESTO, ĮVAIZDŽIO GERINIMAS“ NR. 2016-2-2.1-1**

|  |  |  |
| --- | --- | --- |
| Eil. Nr. | Finansavimo sąlygos | Aprašymas |
| 1. | Sritis | Miesto įvaizdžio stiprinimas |
| 2. | Prioritetas | Kauno, kaip sporto miesto, įvaizdžio gerinimas |
| 3. | Siekiami rezultatai ir finansuojamos veiklos | Kauno miestą reprezentuojančių sporto žaidimų suaugusiųjų amžiaus grupės komandų, dalyvaujančių aukščiausioje nacionalinėje lygoje, sporto veiklos.  Pagrindinių 2016 m. Kauno miesto kūno kultūros ir sporto renginių sąraše, patvirtintame Kauno miesto savivaldybės tarybos 2015 m. gruodžio 29 d. sprendimu Nr. T-735 „Dėl Pagrindinių 2016 metų Kauno miesto kūno kultūros ir sporto renginių sąrašo patvirtinimo“, nurodytų renginių organizavimas.  Oficialių tarptautinių sporto renginių, kuriems pritarė Kūno kultūros ir sporto departamentas prie Lietuvos Respublikos Vyriausybės ir (ar) Kauno miesto savivaldybės taryba, organizavimas Kauno mieste |
| 4. | Tinkamos išlaidos | Projekto vykdymo išlaidos (varžybų nugalėtojų ir dalyvių apdovanojimo išlaidos; starto mokesčių išlaidos; sporto bazių, patalpų bei sporto inventoriaus nuomos išlaidos; trumpalaikių priemonių, prekių ir reikmenų įsigijimo išlaidos, projekto dalyvių transporto ir (ar) kelionės išlaidos; išlaidos samdomų specialistų darbo užmokesčiui; projekto dalyvių maitinimo išlaidos; leidybos išlaidos; kitos su projekto veiklomis susijusios išlaidos). Projekto vykdymo išlaidos gali sudaryti iki 75 proc. visų tinkamų finansuoti projekto išlaidų.  Projekto administravimo išlaidos (projekto vadovo, kitų tiesiogiai projektą vykdančių darbuotojų, kurie administruoja projekto veiklas, ir finansininko darbo užmokesčio, socialinio draudimo įmokų į Garantinį fondą išlaidos; kanceliarinių prekių, kitų biuro prekių, išskyrus ilgalaikį turtą, įsigijimo išlaidos; projektą administruojančių darbuotojų telekomunikacinių ir pašto paslaugų, transporto (degalai, transporto priemonių nuoma, transporto bilietai) išlaidos; patalpų nuomos ir eksploatacijos išlaidos). Projekto administravimo išlaidos gali sudaryti iki 25 proc. visų tinkamų finansuoti projekto išlaidų |
| 5. | Netinkamos išlaidos | Išlaidos pagal sutartis su konsultantais, tarpininkais, kuriems mokestis nurodomas kaip viso projekto vertės procentinė dalis; baudos, delspinigiai, išlaidos finansinėms nuobaudoms, bylinėjimosi išlaidos, išlaidos paskolų palūkanoms ir skolų padengimo išlaidos; išlaidos investiciniams projektams, pastatams statyti, statiniams rekonstruoti; išlaidos ilgalaikiam materialiajam ir nematerialiajam turtui, tiesiogiai nesusijusiam su projekto įgyvendinimu, įsigyti; išlaidos projektų vykdytojų veiklos plėtrai ar jų kasdienei veiklai (pavyzdžiui, biuro nuomai ar komunalinėms paslaugoms), tiesiogiai nesusijusios su projekto įgyvendinimu; išlaidos pastatų ir patalpų remontui, tiesiogiai nesusijusiam su projekto įgyvendinimu; išlaidos narystės asociacijose mokesčiams sumokėti, jei šios išlaidos tiesiogiai nesusijusios su projekto įgyvendinimu |
| 6. | Projektų vertinimo kriterijai ir vertinimo balai | Bendrieji kriterijai:  projekto tikslų, uždavinių, veiklų ir rezultatų atitiktis prioritetui: 0−10 balų;  projekto loginis pagrindimas: 0−10 balų;  projektu sprendžiamos problemos aktualumas ir problemos sprendimo strategijos inovatyvumas (naujumas): 0−10 balų;  projekto rezultatų prieinamumas ir jų poveikis visuomenei: 0−10 balų;  projekto biudžeto pagrįstumas: 0−10 balų;  žmogiškųjų, materialiųjų ir kitų išteklių, pagrįstumas: 0−10 balų;  tinkama partnerystė ir bendradarbiavimo metu sukurta pridėtinė vertė: 0−10 balų;  projekto tęstinumo užtikrinimas: 0−5 balai;  visuomenės informavimo apie projektą veiksmingumas: 0−10 balų.  Specialusis kriterijus – projekto atitiktis Pagrindinių 2016 m. Kauno miesto kūno kultūros ir sporto renginių sąrašui, patvirtintam Kauno miesto savivaldybės tarybos 2015 m. gruodžio 29 d. sprendimu Nr. T-735 „Dėl Pagrindinių 2016 metų Kauno miesto kūno kultūros ir sporto renginių sąrašo patvirtinimo“, – 0−15 balų |
| 7. | Reikalavimai pareiškėjams | Projektų paraiškas gali pateikti Lietuvos Respublikoje registruotos sporto organizacijos (asociacijos, federacijos, sporto klubai, viešosios įstaigos, kiti juridiniai asmenys (išskyrus biudžetines įstaigas ir neįgaliųjų sporto organizacijas), vykdančios ir plėtojančios kūno kultūros ir sporto veiklą Kauno mieste. Jei projektą įgyvendina daugiau nei vienas juridinis asmuo, paraišką turi teisę teikti tik vienas juridinis asmuo.  Pareiškėjas teisės aktų nustatyta tvarka turi būti tinkamai atsiskaitęs už ankstesniais metais iš Kauno miesto savivaldybės biudžeto skirtų (jeigu buvo skirta) lėšų panaudojimą.  Projekte numatyti pajėgumai turi būti pakankami sėkmingam projekto įgyvendinimui.  Pareiškėjo projektas nefinansuojamas, jeigu paaiškėja, kad:  pareiškėjas yra likviduojamas, reorganizuojamas, pertvarkomas, sustabdęs ar apribojęs savo veiklą;  pareiškėjas paraiškoje pateikė klaidinančią arba melagingą informaciją;  pareiškėjas yra gavęs Kauno miesto savivaldybės biudžeto lėšų ir neatsiskaitęs už jų panaudojimą nustatyta tvarka arba gautas lėšas naudojęs ne pagal paskirtį.  pareiškėjas yra pateikęs paraiškų finansuoti veiklas, kurios yra to paties projekto dalys, pagal kitas finansavimo programas |
| 8. | Finansavimo intensyvumas | Projektui įgyvendinti iš Kauno miesto savivaldybės biudžeto gali būti skiriama iki 80 proc. tinkamų finansuoti projekto išlaidų |
| 9. | Paraiškų teikimo tvarka | Paraiška turi būti pasirašyta pareiškėjo vadovo ar jo įgalioto asmens. Kartu su paraiška pridedami paraiškoje nustatyti dokumentai. Pareiškėjas atsako už paraiškoje nurodytų duomenų teisingumą.  Jei teikiama popierinė paraiška, turi būti pateikiamas vienas tinkamai lietuvių kalba užpildytas paraiškos popierinis variantas ir užpildyta paraiškos forma kompiuterinėje laikmenoje. Pateikiami dokumentai turi būti A4 formato, išskyrus atvejus, kai kitų įstaigų išduotų dokumentų formatas yra kitoks. Paraiškos teikiamos užklijuotame voke (pakete), ant kurio turi būti užrašas „Paraiška“, nurodytas kvietimo numeris, srities ir prioriteto, kuriam priskiriamas vykdomas projektas, pavadinimas, pareiškėjo pavadinimas ir adresas.  Jei teikiama elektroninė paraiška, pareiškėjas turi pateikti užpildytą elektroninę paraiškos formą kartu su pridedamais dokumentais per Kauno miesto savivaldybės elektroninių paslaugų sistemą adresu <http://ep.kaunas.lt>.  Paraiška teikiama tik pagal vieną srities prioritetą.  Siekiant užtikrinti paraiškų vertinimo skaidrumą ir pareiškėjų lygiateisiškumą, pateikus paraiškas nebegalima jų taisyti, tikslinti, pildyti ar pateikti papildomus dokumentus.  Paraiškos priimamos nuo 2016 m. vasario 17 d. iki 2016 m. kovo 17 d. |
| 10. | Kitos sąlygos | Paraiškoje projekto veiklos ir išlaidos turi būti planuojamos nuo 2016 m. antrojo ketvirčio |
| 11. | Aktualūs dokumentai | Kauno miesto savivaldybės strateginis plėtros planas iki 2022 metų, patvirtintas Kauno miesto savivaldybės tarybos 2015 m. balandžio 2 d. sprendimu Nr. T-127 „Dėl Kauno miesto savivaldybės strateginio plėtros plano iki 2022 metų patvirtinimo“;  Kauno miesto savivaldybės 2015–2017 metų strateginis veiklos planas, patvirtintas Kauno miesto savivaldybės tarybos 2014 m. gruodžio 22 d. sprendimu Nr. T-706 „Dėl Kauno miesto savivaldybės 2015–2017 metų strateginio veiklos plano patvirtinimo“;  2016 m. Kauno miesto savivaldybės lėšomis finansuojamų viešųjų paslaugų sritys ir prioritetai, patvirtinti Kauno miesto savivaldybės tarybos 2015 m. gruodžio 29 d. sprendimu Nr. 724 „Dėl 2016 m. Kauno miesto savivaldybės lėšomis finansuojamų viešųjų paslaugų sričių ir prioritetų patvirtinimo“;  Viešųjų paslaugų teikimo projektų paraiškų atrankos ir finansavimo tvarkos aprašas, patvirtintas Kauno miesto savivaldybės tarybos 2016 m. vasario 2 d. sprendimu Nr. T-8 „Dėl Viešųjų paslaugų teikimo projektų paraiškų atrankos ir finansavimo tvarkos aprašo patvirtinimo“;  [Pagrindinių 2016 metų Kauno miesto kūno kultūros ir sporto renginių sąrašas, patvirtintas Kauno miesto savivaldybės tarybos 2015 m. gruodžio 29 d. sprendimu Nr. T-735 „Dėl Pagrindinių 2016 metų Kauno miesto kūno kultūros ir sporto renginių sąrašo patvirtinimo“](http://iniciatyvos.kaunas.lt/wp-content/uploads/sites/15/2016/02/t158735-priedas-kūno-kultūros-ir-sporto-renginių-sąrašas.docx) |
| 12. | Informacija teikiama | vitalija.romanoviene@kaunas.lt, tel. 42 46 30  ernesta.ratkeliene@kaunas.lt, tel. 42 56 26 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_